Bæjarstjórn Grindavíkur kemur saman á morgun til fundar . Um tímamótafund er að ræða en þetta verður fundur númer 500 ! Fundurinn fer fram í bæjarstjórnarsal Grindavíkur á morgun , þriðjudag 26. nóvember 2019 og hefst kl. 17:00 . Fundurinn verður venju samkvæmt einnig í beinni útsendingu á Youtube-rás Grindavíkurbæjar . Dagskrá fundarins er eftirfarandi : Almenn mál 1. 1910096 - Þjónustugjaldskrá Grindavíkurbæjar fyrir árið 2020 Þjónustugjaldskrá Grindavíkurbæjar fyrir árið 2020 lögð fram til samþykktar . Almenn hækkun er 2,5% og hækkað í næsta tug . 2. 1908085 - Fasteignagjöld 2020 Álagningarreglur fasteignagjalda fyrir árið 2020 lagðar fram til samþykktar . 3. 1910097 - Afsláttur elli - og örorkulífeyrisþega á fasteignagjöldum - Tekjuviðmið 2020 Tekjuviðmið vegna álagningar á árinu 2020 lögð fram til samþykktar . Óbreyttar fjárhæðir frá fyrra ári . 4. 1910093 - Ákvörðun um útsvarshlutfall á árinu 2020 Staðfesta þarf útsvarshlutfall ársins 2020 , þ.e. 13,99% . 5. 1910095 - Gjaldskrá fráveitu - breyting vegna ársins 2020 Lögð fram tillaga um að a . liður 3. gr. , í Gjaldskrá fyrir fráveitu og hreinsun rotþróa í Grindavíkurbæ nr. 1155 / 2018 , verði 0,09% í stað 0,075% og að breytingin taki gildi 1. janúar 2020 . Bæjarráð leggur til við bæjarstjórn að samþykkja breytinguna . 6. 1911044 - Gjaldskrá Grindavíkurhafnar árið 2020 . Lagt fram til staðfestingar 7. 1910098 - S.S.S. - Fjárhagsáætlun 2020 Heildarframlög Grindavíkurbæjar eru um 62,228 millj.kr. eða um 12,67% af kostnaði og er það í samræmi við íbúafjölda . Öll framlög hafa verið færð inn í tillögu að fjárhagsáætlun Grindavíkurbæjar fyrir árið 2020 . Samþykkja þarf fjárhagsáætlun SSS og annarra sameiginlegra rekinna stofnana fyrir árið 2020 . 8. 1910068 - Starfsmannastefna Grindavíkurbæjar Lögð er fram tillaga að breytingu á starfsmannastefnu Grindavíkurbæjar fyrir árið 2020 , þ.a. heilsustyrkur verði að hámarki 30.000 kr. og að starfsaldurstengdar viðbótargreiðslur hækki um 20% . Bæjarráð leggur til við bæjarstjórn að samþykkja breytinguna . 9. 1910069 - Reglur um sí - og endurmenntun starfsmanna Grindavíkurbæjar Lögð fram tillaga að breytingu reglna um sí - og endurmenntun starfsmanna Grindavíkurbæjar fyrir árið 2020 , þ.a. heildarfjárhæð verði 0,8% af launum og launatengdum gjöldum að frádreginni lífeyrisskuldbindingu . Skipting á heildarfjárhæð verði sem hér segir : A-liður var 70% verður 80% , B-liður var 20% verður 12% , C-liður var 10% verður 8% . Bæjarráð leggur til við bæjarstjórn að samþykkja breytinguna . 11. 1907008 - Fjárhagsáætlun 2020 - 2023 - Grindavíkurbær og stofnanir Fjárhagsáætlunin lögð fram til síðari umræðu með þeim breytingum sem gerðar voru á síðasta bæjarráðsfundi . 12. 1909199 - Landakaup - Iðnaðarsvæði i 5 Fyrir liggur tillaga að afsali um kaup Grindavíkurbæjar á tæplega 54 ha landi sem bærinn á rétt á að kaupa . 13. 1911042 - Kostnaðarframlag vegna aðalskipulags Grindavíkurbæjar Vegna aukins kostnaðar á vinnu við aðalskipulag Grindavíkurbæjar 2018 - 2032 leggur sviðstjóri skipulags - og umhverfissviðs til að óskað verður eftir hækkun á kostnaðarframlagi Skipulagsstofnunar . Slík beiðni þarf að koma frá sveitarstjórn . Minnisblað vegna málsins og tillaga að bréfi til skipulagsstofnunar lagt fram . 14. 1910037 - Skipulagsbreytingar við Víkurhóp Tillaga að óverulegri breytingu á deiliskipulagi norðan Hópsbrautar ( vesturhluti ) . Athugasemdafrestur vegna tillögu rann út þann 21. nóvember . Engar athugasemdir bárust . Skipulagsnefnd samþykkti deiliskipulagsbreytinguna á 65. fundi sínum þann 18. nóvember sl. og vísaði málinu til bæjarstjórnar til fullnaðarafgreiðslu . 15. 1902035 - Umsókn um framkvæmdaleyfi Samherji fiskeldi ehf. sækir um framkvæmdarleyfi til að bora 3 holur á sömu forsendum og áður á lóð þeirra við Stað . Skipulagsnefnd samþykkti áformin á fundi nr. 52 , þann 18.02.2018 . Sviðstjóri skipulags - og umhverfissviðs gefur út framkvæmdarleyfi f.h . Grindavíkurbæjar að gefnu samþykki bæjarstjórnar . 16. 1911021 - Kynning tillögu að breytingu á aðalskipulagi Sveitarfélagsins Voga 2008 - 2028 og tillaga að deiliskipulagi ásamt umhverfisskýrslu vegna nýs vatnsbóls . Kynning á tillögu að breytingu á aðalskipulagi Sveitarfélagsins Voga 2008 - 2028 og tillaga að deiliskipulagi ásamt umhverfisskýrslu vegna nýs vatnsbóls . Umsagnarfrestur var veittur til 25. nóvember 2019 . Skipulagsnefnd gerir ekki athugasemdir við fyrirhugðar breytingar . Málinu vísað til bæjarstjórnar til afgreiðslu . 17. 1905038 - Vegagerðin - Undirgöng undir Víkurbraut Tillaga B og D lista vegna vígslu undirganganna : Fyrsti bekkur grunnskólans vígi mannvirkið og einnig verði börnum í yngri deildum skólans fært endurskinsmerki frá Grindavíkurbæ . 18. 1909133 - Tjaldsvæði : útboðsgögn Bæjarráð leggur til við bæjarstjórn að gengið verði til samninga við hæstbjóðanda , þ.e. fyrirtækið Tjald ehf. um rekstur tjaldsvæðisins . 19. 1906003 - Öldungaráð - Nýjar samþykktir Samkvæmt samþykktunum fyrir öldungaráð skal bæjarstjórn kjósa þrjá fulltrúa í öldungaráð og þrjá til vara . Bæjarstjórn kýs formann . Bæjarráð hefur vísað kjöri í öldungaráð til bæjarstjórnar . 20. 1710022 - Aðalstjórn UMFG : Samstarfssamningur 2019 - 2021 Samstarfssamningur við aðalstjórn UMFG 2020 - 2024 lagður fram til staðfestingar . 21. 1906013 - Samstarfssamningar við Knattspyrnudeild UMFG 2020 - 2021 Samstarfssamningur við Knattspyrnudeild UMFG lagður fram til staðfestingar . 22. 1906070 - Endurnýjun samstarfssamnings um skógræktarsvæðið við Selskóg Lögð fram drög að samstarfssamningi við Skógræktarfélag Grindavíkur um skógræktarsvæðið við Selskóg 2020 - 2021 . Fundargerðir til kynningar 23. 1901109 - Fundargerðir - Samband íslenskra sveitarfélaga 2019 Fundargerð 875. fundar dags. 25. október 2019 lögð fram til kynningar .